The Beverley Sisters var på høyden av sin karriere på 1950- og 1960-tallet, og nådde et stort publikum gjennom sine opptredener i radio og fjernsyn. Stilmessig lånte de trekk fra den amerikanske søster-trioen The Andrews Sisters. Noen av de mest kjente numrene til The Beverley Sisters i hjemlandet var Irving Berlins «Sisters» og tre sanger med juletema: «I Saw Mommy Kissing Santa Claus», «Little Donkey» og «Little Drummer Boy». I USA kom de på hitlistene med sin versjon av den tradisjonelle, engelske folkesangen «Greensleeves». De reiste også rundt og opptrådte på cabaretscener, og var kjent for å kle seg i matchende antrekk, både når de opptrådte og ellers.